**Pamfleț 2**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

S-a stins și ultima speranță,

greu este drumul prin calvar,

apare-un demon ce se-agață

de cartea ruptă de tipar.

Noi poezele stau la coadă

cu coapsele strâmbate hâd,

se-nghesuie azi toți să vadă

ce-ascund sub poale și cum râd.

Ah, râd de biata rimă spartă

bucăți pe mozaic verbal

și-n iureșul poetic, iată

cum ritmul fuge în aval

prin bolovani mușcați cu sete

de noi pigmei aurolaci,

săltând cu vântul prins în plete

se-mpiedică de-un val, stângaci.

Din modernismul pus în oală

rânjește un ciolan nefiert,

ai rupe-o halcă literară,

dar nu ai vână de poiet.

adina v.

13.01.2020